Johannes IV. (Byzanz)
Dr Johannes IV. Laskaris (, * 25. Dezämber 1250; † noch 1290) isch erst achti gsi, wo si Vater Theodor II. gstorben isch und är zum byzantinische Kaiser im Exil z Nikaia erhoobe worde isch. Er isch dr letschti vo de Laskaridekaiser gsi, won e Hufe gmacht häi, zum s byzantinische Riich noch dr Erooberig vo Konstantinopel im Vierte Chrüzzuug 1204 wider in byzantinische Händ z bringe.

Dr Michael Palaiologos isch zerst Regänt gsi und denn as Michael VIII. Mitkaiser. Wo s em Michael glungen isch, Konstantinopel 1261 zruggzeroobere, het er befoole, dr Johannes z blände, so dass er nüme het chönne Kaiser si. Denn isch dr Johannes uf ere Insle im Marmarameer gfange ghalte worde. Es wird brichtet, ass er no im Joor 1290 dr Kaiser Andronikos II. anerkennt häig.

Litratuur 
 Donald M. Nicol: Johannes IV. Laskaris. In: Lexikon des Mittelalters. Band 5, Sp. 534.

Kaiser (Byzanz)
Kaiser vo Nikaia
Maa